যোৱা ৯ আগষ্টৰ পৰা লখিমপুৰৰ ত্যাগক্ষেত্ৰত বেতন বঞ্চিত কৰ্মৰত শিক্ষক সন্থাই গ্ৰহণ কৰা আমৰণ অনশন কাৰ্যসূচীয়ে আজি ৯০ ঘণ্টা অতিক্ৰম কৰিলে।
অনশন কাৰ্যসূচীৰ পঞ্চম দিনা অনশনস্থলীত ৬ গৰাকী শিক্ষক-শিক্ষয়িত্ৰী অসুস্থ হৈ পৰাৰ পাছত আজি পুনৰ অনুৰূপ ঘটনা সংঘটিত হৈছে অনশনস্থলীত। আজি ৭ গৰাকী প্ৰতিবাদকাৰীক সংকটজনক অৱস্থাত চিকিৎসালয়ত ভৰ্তী কৰোৱা হৈছে।
উল্লেখযোগ্য যে ১৯৯১-২০০১ চনৰ ভিতৰত নিযুক্তিপ্রাপ্ত বেতন বঞ্চিত শিক্ষকসকলে যোৱা ২৬ জুলাইত আত্মজাহ যাবলৈ যোৱাৰ সময়ত অসমৰ মুখ্য মন্ত্রীৰ নির্দেশত জিলা প্রশাসনে শিক্ষক সন্থাক লিখিত প্রতিশ্রুতি প্রদান কৰি অসম চৰকাৰে এইসকল বেতন বঞ্চিত শিক্ষকৰ মাজত ২৪ ঘণ্টাৰ ভিতৰত এখন বৈঠক অনুষ্ঠিত কৰাৰ ব্যৱস্থা গ্ৰহণ কৰিব বুলি প্ৰতিশ্ৰুতি দিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
